মালাকুত

মালাকুতের রাজ্য ( রোমানীয়: ʿālam al-malakūt, অর্থ: '[ঈশ্বরের] রাজ্যের জগৎ'), যা হুরকাল্যা বা হুরাল্যা নামেও পরিচিত, এটি মধ্যযুগীয় ইসলামী বিশ্বতত্ত্বের একটি প্রস্তাবিত অদৃশ্য রাজ্য।

কুরআনে মালাকুত আল-সামাওয়াত ওয়াল-আর্দ "স্বর্গ ও পৃথিবীর রাজ্য" এর কথা উল্লেখ করা হয়েছে, যেখানে স্বর্গীয় রাজ্য পৃথিবীর উপর আল্লাহর সর্বোচ্চ ক্ষমতা এবং কর্তৃত্বকে প্রকাশ করে।

এই ধারণাটি আল-গাজ্জালীর (আনুমানিক ১০৫৮-১১১১) লেখা দ্বারা প্রমাণিত, তবে এটি মূলত জ্ঞানতত্ত্ব বিভাগগুলিতে সীমাবদ্ধ, যেখানে আধ্যাত্মিক বাস্তবতা (আত্মা, স্বর্গ ইত্যাদি) বোঝার চেষ্টা করা হয়। কয়েক শতাব্দী পরে বিশেষ করে ইলুমিনিস্টিক চিন্তাধারা (ইশরাকি) এবং ইবনে আরাবি (১১৬৫-১২৪০) এর মাধ্যমে এটি একটি পূর্ণাঙ্গ অস্তিত্বগত ধারণায় বিকশিত হয়েছিল।

মালাকুত কখনও কখনও আলমে মিথাল বা কাল্পনিক জগতের সাথে একে অপরের স্থানে ব্যবহৃত হয়, তবে অন্যথায় এটি আলমে মিথাল এবং আলমে জাবারুত এর মধ্যবর্তী একটি জগত হিসাবে আলাদা করা হয়। এই প্রেক্ষাপটে মালাকুত হল একটি উচ্চ ফেরেশতাদের নীচের একটি স্তর, কিন্তু জিন এবং দানবদের বসবাসের স্তরের চেয়ে উপরে অবস্থান করে। উচ্চতর জগতগুলি পৃথক পৃথক স্থানিক বিশ্ব নয়, বরং নীচের জগতগুলির উপর প্রভাব বিস্তার করে।

আল-গাজ্জালি 
গাজ্জালি তাঁর দ্য ইনকোহেরেন্স অফ দ্য ফিলোসফার্স বইয়ে শারীরিক পুনরুত্থানের অস্বীকৃতি প্রত্যাখ্যান করেছেন, যেমনটি কিছু মুসলিম দার্শনিক (যেমন ইবনে সিনা) প্রস্তাব করেছিলেন। তবুও মনে হয় মৃত্যু থেকে শারীরিক পুনরুত্থান পর্যন্ত সময়কাল সম্পর্কে আল-গাজ্জালির একই মতামত পোষণ করেন। তিনি একমত যে কবরে শাস্তি ও সুখের অভিজ্ঞতা শারীরিক অভিজ্ঞতার সমান নয়। বরং কবরের জীবন স্বপ্নের মতো অবস্থায় উদ্ভূত হয়। তবে মৃত ব্যক্তি এমনভাবে সুখ বা দুঃখ অনুভব যেন তা শারীরিক অভিজ্ঞতা। দ্য রিভাইভাল অফ দ্য রিলিজিয়াস সায়েন্সেস গ্রন্থে গাজ্জালি ব্যাখ্যা করেছেন যে মৃত্যুর পরের জগতে (মালাকুত) যেমন একজন স্বপ্নদ্রষ্টা ব্যক্তি তার স্বপ্নে বাস্তবভাবে যেসব জিনিস দেখেন, মৃত ব্যক্তি মৃত্যুর পর তার আত্মা থেকে উদ্ভূত চিত্রগুলি দেখতে পাবেন এবং এইভাবে একজন জাগ্রত মানুষের মতোই দুঃখ বা সুখ অনুভব করবেন।

আল-গাজ্জালি আলমে মুলক ("আধিপত্যের জগৎ") এবং মালাকুত ("সার্বভৌমত্বের জগৎ") এর মধ্যে একটি স্পষ্ট পার্থক্য তুলে ধরেছেন। প্রথমটি হল একটি ইন্দ্রিয়গ্রাহ্য জগৎ যা বর্তমান এবং এই সময়কালকে নির্দেশ করে, আর দ্বিতীয়টি একটি বোধগম্য চিরস্থায়ী জগৎ, যেখানে আল্লাহ অধিষ্ঠিত, যেখানে জিন (ফেরেশতা এবং শয়তান) বাস করে এবং যেখানে অবতীর্ণ হয় আহকাম (ওহী)। আল-গাজ্জালির কাছে ইন্দ্রিয়গত জগৎ শুধুমাত্র একটি বিভ্রম এবং এটি বাস্তব (হক্ক) জগতের ছায়া বলে মনে হয়, যা হচ্ছে মালাকুত। এটি কুরআনের দুনিয়া (জগৎ) এবং আখিরাত (পরকাল) এর মধ্যে বিভাজনের সাথে তুলনীয়।

সোহরাওয়ার্দী এবং কল্পনালোক
শাহাব আল-দীন ইয়াহিয়া ইবনে হাবাশ সোহরাওয়ার্দী (১১৫৪-১১৯১) পৃথিবীর একই ধরণের বিভাজনকে ইন্দ্রিয়গ্রাহ্য এবং বোধগম্য করে তুলেছেন, তবে তিনি একটি তৃতীয় স্তর যোগ করেছেন, আলমে জাবারুত ("[ঈশ্বরের] শক্তির জগৎ") যেখানে আল্লাহ অবস্থান করেন। মধ্যবর্তী মালাকুত এর মধ্যে অবস্থান করেন ফেরেশতা এবং মৃত্যুর পর মানুষের আত্মা।  যদিও সাধারণত জ্ঞানের অভাব থাকে, কল্পনা মানুষের জন্য অন্য জগতের কিছু অন্তর্দৃষ্টি লাভের সুযোগ সৃষ্টি করে দেয়। সোহরাওয়ার্দীর মতে মৃত্যুর পরে আত্মারা স্বর্গীয় বস্তুর সাথে সংযুক্ত থাকে, যা তাদের কল্পনা এবং যন্ত্রণা ও সুখের অভিজ্ঞতা সক্রিয় করতে সহায়তা করে। ইবনে সিনার দৃষ্টিভঙ্গির বিপরীতে পরকাল সম্পূর্ণরূপে বুদ্ধিবৃত্তিক প্রচেষ্টার উপর নির্ভর করে না, বরং কল্পনাশক্তির উপরও নির্ভর করে। যখন পরিপূর্ণ আত্মারা মালাকুতের বিশুদ্ধ আলোর সাথে নিজেদের যুক্ত করে, তখন সাধারণ মানুষ আলমে মুথাল ("থেমে থাকা চিত্রের জগত") এ প্রবেশ করে। দুর্ভাগ্যবানদের আত্মা থেকে  জিন ও দানব (দেও) উদ্ভূত হয়। এই নিম্নস্তরের আত্মারা প্রচলিত অর্থে অস্তিত্বহীন একটি জগতে বাস করে তবে একটি আয়নার সাথে তুলনীয়।

সোহরাওয়ার্দীর "স্থগিত চিত্রের রাজ্য" আল-শাহরাজুরি দ্বারা বিকশিত হয়েছিল আলমে মিথাল ("চিত্রের জগৎ") ধারণায় বিকশিত হয়, যা ইন্দ্রিয়গ্রাহ্য এবং বোধগম্য জগতের মধ্যে তৃতীয় একটি ক্ষেত্র হয়ে দাঁড়ায়। চিত্রের জগৎ জান্নাত, জাহান্নাম এবং সেখানে বসবাসরত মানুষের স্তর দিয়ে পূর্ণ হবে। ইবনে সিনা এবং আল-সোহরাওয়ার্দীর মতো ষোড়শ শতাব্দীর শিয়া দার্শনিক এবং ধর্মতত্ত্ববিদ মোল্লা সদরা ধারণা করেছিলেন যে, আত্মারা পরকালের জগতে নিজেদের কল্পনাশক্তির উপর ভিত্তি করে তাদের নিজস্ব বেহেশত এবং জাহান্নাম সৃষ্টি করে।

কিছু শিয়া লেখক আলমে মিথালকে হুরকালিয়া নামে একটি মহাদেশ হিসেবে উল্লেখ করেছেন। হুরকালিয়া পরিচিত বিশ্বের সীমানা, কাফ পর্বতের ওপারে অবস্থিত বলে ধারণা করা হয় এবং এটি শায়খ আহমদের মহাবিশ্বতত্ত্বিক ব্যবস্থায় বারযাখের সাথে সাদৃশ্যপূর্ণ।

কাল্পনিক জগৎকে এমন একটি জগৎ হিসেবে বিবেচনা করা হয় যেখানে অতিপ্রাকৃত অভিজ্ঞতা সহ সমস্ত ধারণা, চিন্তাভাবনা এবং কর্ম প্রকাশিত হয়। হেনরি করবিন যুক্তি দিয়েছিলেন যে আলমে মিথাল মনের দ্বারা তৈরি চিত্রসমূহ দিয়ে গঠিত নয়, বরং কল্পনাশক্তিগুলি কাল্পনিক জগতের মধ্যে একটি গোপন বাস্তবতা উন্মোচন করে।

ঘুমের সময় আত্মা (নফস) স্বপ্নের মাধ্যমে কাল্পনিক জগতে প্রবেশ করে বলে ধারণা করা হয়।

আরও দেখুন
 সুফি সৃষ্টিতত্ত্ব
 মালকুথ

তথ্যসূত্র

ধর্মীয় দর্শন
পৌরাণিক স্থান
ইসলামি সৃষ্টিতত্ত্ব
ইসলামি পরিভাষা